open-index/open-wikipedia-markdown huggingface dataset:
رضوانہ یاسمین

رضوانہ یاسمین (پیدائش: 4 ستمبر 1990ء) پاکستان دی ہک فیلڈ ہاکی کھلاڑی ہن۔ اوہ قومی ٹیم دی کپتان ہن۔ (نومبر 2020ء تک)۔ رضوانہ یاسمین نے اپݨے کیریئر دا آغاز 2006ء وچ کیتا ہئی۔ انھاں دے کھیل دی پوزیشن گول کیپر ہے۔

## کَم کار آلی حیاتی
قومی مقابلیاں وچ، رضوانہ یاسمین واپڈا دی نمائندگی کریندیاں ہن۔ 2016ء وچ اسلام آباد وچ منعقدہ نیشنل ویمن چیمپیئن شپ وچ انھاں کوں ٹورنامنٹ دا بہترین گول کیپر قرار ݙتا ڳیا۔

### بین الاقوامی کارکردگی
2006ء وچ، رضوانہ یاسمین ملائیشیا دے شہر کوالالمپور وچ منعقدہ ایشین گیمز 2006ء دے کوالیفائر وچ شامل ہَن۔ 2010ء وچ اوہ تھائی لینڈ دے شہر بینکاک وچ منعقدہ 2010ء ایشین گیمز کوالیفائرز وچ شرکت کِیتے منتخب تھیوݨ والی ٹیم دا حصہ ہَن۔

انھاں نے ستمبر 2013ء وچ تھائی لینڈ دے شہر بینکاک وچ منعقدہ ݙوجھے ایشین ہاکی چیلنج وچ حصہ گھدا ہئی جیندے دوران انھاں نے 6 اعزاز اپݨے ناں کیتے ہَن۔

2016ء وچ، اوہ ایں ٹیم دا حصہ ہَن جیڑھی تھائی لینڈ دے شہر بینکاک وچ منعقدہ چوتھے ویمنز ایشین ہاکی فیڈریشن کپ دے سیمی فائنل وچ پہنچی۔ ایہ پہلا موقع ہئی جݙݨ قومی ٹیم ٹورنامنٹ دے سیمی فائنل وچ پہنچی ہئی۔

2017ء وچ رضوانہ یاسمین کوں برونائی دے شہر بندر سیری بیگوان وچ منعقدہ ایشین ہاکی چیلنج کِیتے ونڄݨ والی ٹیم دی کپتان مقرر کیتا ڳیا۔ ایہ اصل وچ چھ قومی ٹورنامنٹ ہئی۔ پر ترئے ٹیمیاں شروع تھیوݨ توں پہلے ہی باہر تھی ڳئیاں۔ پاکستان ہانگ کانگ دے بعد ݙوجھے نمبر تے آیا جݙݨ جو برونائی تریجھے نمبر تے رہا۔

## حوالے

ونکی:ویکی ڈیٹا نال مطابقت رکّھݨ آلی مختصر تفصیل
ونکی:پاکستانی فیلڈ ہاکی دیاں کِھݙار زنانیاں
ونکی:جِین٘دے شخصیّتاں
ونکی:ضلع ٹوبہ ٹیک سنگھ دیاں شخصیتاں
نوشین احتشام

نوشین احتشام (جنم: 14 ستمبر 1958ء) سابقہ ٹینس کھلاڑی ہِن جنّھاں دا تعلق پاکستان نال ہِے۔

## پس منظر
نوشین احتشام 14 ستمبر 1958ء کوں ٹینس کھلاڑی خواجہ افتخار احمد دے گھر پیدا تھئیں۔ انّھاں دا پُتر اعصام الحق قریشی وی ہک مشہور ٹینس کھلاڑی ہِے تے کئی مقابلیں وِچ پاکستان دی نمائندگی کر چُکا ہِے۔ انّھاں دے بھتیجے سمیر افتخار نے جونیئر سطح تے انٹرنیشنل ٹینس کھیڈیا ہِے جݙݨ جو انّھاں دی بھانجی آشنا سہیل نے فیڈ کپ تے ساؤتھ ایشین گیمز وِچ حصہ گِھدّا ہِے۔

## قومی
نوشین احتشام ݙہ سال تک پاکستان دی صف اول دی کِھݙار رہی ہِن۔ انّھاں نے 2000ء وِچ ایہ اعزاز جِتیا ہئی۔

## کَم کار
نوشین احتشام 1997ء وِچ فیڈ کپ وِچ حصہ گِھنݨ والی پہلی ٹیم دا حصہ ہَن جِتھاں اوہ پلیئنگ کپتان ہَن۔ نوشین احتشام نے شام تے پیسیفک اوشیانیا دے ڈبلز ربڑ وِچ ندا وسیم دے نال شراکت کِیتی۔ ݙوہاں کوں ݙو سیٹاں وِچ شکست دا سامݨا کرݨا پیا۔ 1999ء دے گروپ میچاں وِچ انّھاں نے مریم رحیم دے نال ڈبلز وِچ شراکت کِیتی تے ترکمنستان، شام تے فجی دے خلاف کامیابی حاصل کِیتی۔ سنگاپور دے خلاف پلے آف وِچ انّھاں نے حلیمہ رحیم دے نال شراکت وِچ ڈبلز ربڑ کوں 2-1 نال جِتیا پر اوہ سنگلز کوں 0-2 نال ہار ڳئیاں۔ پھر انّھاں دی جاہ تے شاہدہ چشتی کوں بطور کپتان تعینات کِیتا ڳیا۔ 2000ء وِچ نوشین احتشام تے انّھاں دے پُتر قریشی نے فیڈ کپ تے ڈیوس کپ وِچ بالترتیب پاکستان دی نمائندگی کِیتی تے تاریخ رقم کِیتی تے ہک وقت وِچ اِیں مقابلیں وِچ مقابلہ کرݨ والی پہلی ماں تے پُتر دی جوڑی بݨ ڳئے۔ انّھاں نے اپݨی کپتانی دوبارہ حاصل کِیتی تے ڈبلز ربڑ وِچ حصہ گِھدّا۔ اردن تے شام دے خلاف فتح حاصل کِیتی تے ترکمانستان دے خلاف شکست کھادی۔ ہک دہائی تک پاکستان نے فیڈ کپ 2001ء توں 2010ء تئیں مقابلہ کرݨا چھوڑ ݙِتّا۔ واپسی تے نوشین احتشام 2011ء تے 2013ء وِچ غیر کھلاڑی کپتان بݨ ڳئی۔ 

## حوالے

ونکی:ویکی ڈیٹا نال مطابقت رکّھݨ آلی مختصر تفصیل
ونکی:پنجاب، پاکستان دیاں کِھݙار زنانیاں
ونکی:جِین٘دے شخصیّتاں
ونکی:پاکستانی ٹینس کِھݙار زنانیاں
نشرہ سندھو

نشرہ سندھو (پیدائش 19 نومبر 1997) ہک پاکستانی کرکٹر ہِن جیڑھی سلو لیفٹ آرم آرتھوڈوکس باؤلر دے طور تے کھیݙدی ہِن ۔

## بین الاقوامی کَم کار
انّھاں نے اپݨا ویمنز ون ڈے انٹرنیشنل کرکٹ (WODI) ڈیبیو جنوبی افریقہ دے خلاف 2017 ویمنز کرکٹ ورلڈ کپ کوالیفائر وچ 7 فروری 2017 کوں کِیتا ۔ 2017 ویمنز کرکٹ ورلڈ کپ دے دوران بھارت دے خلاف میچ وچ، انّھاں نے 10 اوورز وچ 26 رنز دے کے 4 وکٹاں گِھدّیاں ۔ نشرہ ٹورنامنٹ وچ 11.05 دی اوسط نال 17 وکٹاں گِھدّے تے سبھ توں زیادہ وکٹاں گِھدّݨ والی کھلاڑی بݨ ڳئیں ۔

انّھاں نے اپݨا ویمنز ٹی20 انٹرنیشنل کرکٹ (WT20I) ڈیبیو پاکستان ویمنز دی طرفوں نیوزی لینڈ ویمنز دے خلاف 9 نومبر 2017 کوں کِیتا ۔

اکتوبر 2018 وچ، انّھاں کوں ویسٹ انڈیز وچ منعقدہ 2018 ICC ویمنز ورلڈ ٹی20 ٹورنامنٹ کِیتے پاکستان دے سکواڈ وچ شامل کِیتا ڳیا ۔ اکتوبر 2021 وچ، انّھاں کوں زمبابوے وچ منعقدہ 2021 ویمنز کرکٹ ورلڈ کپ کوالیفائر ٹورنامنٹ کِیتے پاکستان دی ٹیم وچ شامل کِیتا ڳیا ۔ جنوری 2022 وچ، انّھاں کوں نیوزی لینڈ وچ منعقدہ 2022 ویمنز کرکٹ ورلڈ کپ کِیتے پاکستان دی ٹیم وچ شامل کِیتا ڳیا ۔

نشرہ نے نومبر 2023 وچ ICC ویمنز ٹی20I باؤلرز رینکنگ وچ کیریئر دی بہترین 5ویں رینکنگ حاصل کِیتی ۔

انّھاں کوں 2024 ICC ویمنز ٹی20 ورلڈ کپ کِیتے پاکستان دے سکواڈ وچ شامل کِیتا ڳیا ۔

## حوالے

ونکی:لاہوری شخصیتاں
ونکی:جِین٘دے شخصیّتاں
ونکی:پنجاب، پاکستان دیاں کِھݙار زنانیاں
ونکی:پاکستانی شخصیتاں
ونکی:پاکستانی کرکٹ کِھݙار زنانیاں
صدف صدیقی

صدف صدیقی (پیدائش: 27 اگست 1985ء) لاہور نال تعلق رکھݨ والی ہک پاکستانی ٹریک تے فیلڈ اسپرنٹ ایتھلیٹ ہِن جنّھاں نے پاکستان کِیتے بین الاقوامی سپرنٹ ریس وِچ حصہ گِھدّا۔ صدف نے 2008ء وِچ بیجنگ وِچ تھیوݨ والے گرمائی اولمپکس وِچ پاکستان دی نمائندگی کِیتی ہئی جِتھاں انّھاں نے 100 میٹر وِچ حصہ گِھدّا تے ݙوجھے مرحلے وِچ اڳاں ٹُرݨ دے بغیر ستواں نمبر حاصل کِیتا۔

## کھیݙ
صدف نے ہک سو تے ݙو سو میٹر دے سپرنٹ مقابلیں وِچ حصہ گِھدّا۔ 2006ء وِچ، سری لنکا دے شہر کولمبو وِچ منعقدہ ساؤتھ ایشین گیمز وِچ صدف نے خواتین دی 200 میٹر ریس وِچ 12:07 دے دورانیے دے نال کانسی دا تمغہ جِتیا۔ صدیقی کولمبو ساؤتھ ایشین گیمز وِچ سائرہ فاضل، نسیم حمید تے نادیہ نذیر دے نال خواتین دی ریلے ٹیم دا حصہ ہَن۔ 2008ء وِچ، انّھاں نے بیجنگ وِچ تھیوݨ والے گرمائی اولمپکس وِچ پاکستان دی نمائندگی کِیتی۔ بیجنگ وِچ کھیڈے ون٘ڄݨ والے اولمپک کھیلاں کِیتے پاکستان دی 37 رکنی دستے وِچ صدف ݙو خواتین حریفاں وِچوں ہک ہَن، ݙوجھی کھلاڑی، کرن خان، تیراکی دے زمرے وِچ شامل ہَن۔ صدیقی نے 100 میٹر سپرنٹ وِچ حصہ گِھدّا تے ݙوجھے راؤنڈ وِچ پیش قدمی دے بغیر ستویں مقام حاصل کِیتا۔ انّھاں نے برڈ نیسٹ دے قومی اسٹیڈیم وِچ 12.41 سیکنڈ وِچ فاصلہ طے کِیتا۔ ڈھاکہ ساؤتھ ایشین گیمز 2010ء وِچ، صدف دے نال ایتھلیٹ خواتین نادیہ نذیر، نسیم حمید تے جویریہ حسن برونز میڈل جِتن والی ویمن ریلے ٹیم وِچ شامل ہَن۔ 

### مقامی مقابلے

## منشیات اُتے پابندی
2010ء وِچ، نئی دہلی وِچ تھیوݨ والے دولت مشترکہ کھیلاں توں پہلے، صدف صدیقی تے ٻئے کئی اعلیٰ کھلاڑیاں دے نال قومی آزمائشاں دے دوران ڈوپنگ ٹیسٹ وِچ ناکام تھی ڳئے ہَن۔ ایتھلیٹکس فیڈریشن آف پاکستان (اے ایف پی) نے صدف تے اسٹیرائڈز دے استعمال تے 2 سال دی پابندی عائد کر ݙِتی ہئی۔ صدف نے دعویٰ کِیتا جو ڈوپنگ ٹیسٹ ہک ایسی دوا دی وجہ نال مثبت آیا ہئی جیڑھی انّھاں نے بخار توں نمٹݨ کِیتے گِھدّی ہئی۔ انّھاں نے آکھا جو اگر اوہ اِیں دے بارے وِچ پہلے توں ڄاݨدی ہوندیاں تاں اوہ دوا نہ گِھندیاں۔ صدف نے آکھا جو کھلاڑی ڈوپنگ ٹیسٹ توں پہلے کس قسم دیاں دوائیاں نہیں گِھندے، اوہ اِیں توں آگاہ کائنی ہَن تے بین الاقوامی سطح تے مسابقت کرݨ والے کھلاڑیاں کوں تعلیم ݙیوݨ کِیتے آگاہی مہم چلاوݨی چاہیدی ہِے۔ صدف نے حکومت تے میڈیا توں پابندی ختم کرݨ وِچ انّھاں دی مدد کرݨ دی درخواست کِیتی۔ انّھاں نے اولمپک سیکرٹریٹ وِچ وزیر کھیل خیبر پختونخوا سید عاقل شاہ توں اپیل کِیتی جو اوہ اِیں پابندی کوں ختم کرن۔ صدیقی دے مطابق، انّھاں نے پابندی دے اڳلے 14 ݙین٘ہ دے اندر اپیلٹ ٹریبونل دے سامݨے اپیل کِیتی ہئی پر اِیں کوں مسترد کر ݙِتا ڳیا۔ صدف نے آکھا جو ݙو سال دے بعد، اُون٘دا کیریئر ختم تھی ون٘ڄے گا۔

## شادی
صدف صدیقی نے 2011ء وِچ صحافی تے راولپنڈی اسلام آباد اسپورٹس جرنلسٹ ایسوسی ایشن دے سابق جنرل سکریٹری افضل جاوید نال شادی کِیتی۔ اِیں شادی وِچ سیاست داناں تے متعدد اعلیٰ شخصیات نے شرکت کِیتی جنّھاں وِچ وزیر داخلہ رحمان ملک، ایوان وِچ سینیٹ دے رہنما سید نیئر حسین بخاری، وزیر اعظم دے مشیر برائے قانون تے انصاف ایڈووکیٹ فاروق اعوان، بابر اعوان تے ٻئے قابل ذکر افراد شامل ہَن۔

## حوالے

ونکی:پاکستانی کِھݙار زنانیاں
ونکی:پاکستانی زنانیاں
ونکی:جِین٘دے شخصیّتاں
ونکی:ویکی ڈیٹا حوالیاں آلے صفحے
ونکی:ویکی ڈیٹا آلے صفحے
ونکی:ویکی ڈیٹا دے مواد کوں ورتاوݨ آلے صفحے
مریم بٹ

مریم انور بٹ (اردو: مریم بٹ، انگریزی: Mariam Butt) (جنم: 26 اپریل 1985ء) ہک پاکستانی سابقہ کرکٹ کھلاڑی ہِن جیڑھی بنیادی طور تے کھبے ہتھ دی میڈیم باؤلر دے طور تے کھیڈدی ہَن۔ اوہ 2003ء توں 2006ء دے درمیان پاکستان کِیتے ہک ٹیسٹ میچ تے 12 ہک روزہ بین الاقوامی میچاں وِچ نظر آئیاں۔ اوہ لاہور تے پاکستان یونیورسٹیز کِیتے ڈومیسٹک کرکٹ کھیڈدی ہَن۔

## حیاتی دا احوال

### ذاتی معلومات

### بین الاقوامی کرکٹ

### ملکی کرکٹ

### کیریئر اعداد و شمار

## حوالے

ونکی:جِین٘دے شخصیّتاں
ونکی:پنجاب، پاکستان دیاں کِھݙار زنانیاں
ونکی:پاکستانی کرکٹ کِھݙار زنانیاں
ونکی:پاکستانی دی ہِک روزہ کرکٹ کِھݙار زنانیاں
ونکی:پاکستان دی ٹیسٹ کرکٹ کِھݙار زنانیاں
ونکی:پاکستانی زنانیاں کرکٹ کِھݙار
ونکی:سیالکوٹ دیاں شخصیتاں
ونکی:سیالکوٹی شخصیتاں
ونکی:سیالکوٹ دے کرکٹ کِھݙار
ونکی:پاکستان دی ہِک روزہ کرکٹ کِھݙار زنانیاں
ونکی:پاکستانی کرکٹ کِھݙار
ونکی:پاکستانی کِھݙار زنانیاں
ونکی:پاکستانی کِھݙار
ونکی:پاکستانی شخصیات
ونکی:پاکستانی شخصیّتاں
ونکی:پاکستانی شخصیات نا مکمل مضامین
ونکی:پاکستانی شخصیتاں
ونکی:پاکستانی زنانیاں
ونکی:پاکستانی مہان٘درے تِریمتاں
ونکی:پاکستانی مہان٘درے زنانیاں
ونکی:پاکستانی مہان٘درے شخصیّتاں
ونکی:مہان٘درے زنانیاں
ونکی:مہان٘درے تِریمتاں
ونکی:مہان٘درے تِرِیمتاں
صاحب آسرا

صاحبہ آسرا (پیدائش 19 جولائی 1997)  پاکستان نال تعلق رکھݨ والی ہک کِھݙار ہِن۔ اوہ سپرنٹ ایونٹس سو میٹر، ݙو سو میٹر تے چار سو میٹر وچ مہارت رکھیندی ہِن۔

آسرا دے والد قاری عالم خان جیڑھے فیصل آباد دی ہک مقامی مسجد دے امام ہِن، اپݨی بیٹی دی کوششاں دی حمایت کریندے ہِن تے انّھاں دے حوصلے نال آسرا کوں اڳاں تے ٹُرݨ وچ مدد مِلی ہے  ۔

آسرا نے قومی تے بین الاقوامی سطح تے اپݨیاں صلاحیتاں دا اظہار کِیتا ۔

قومی مقابلیاں وچ اوہ واپڈا دی نمائندگی کریندی ہِن ۔ 2018ء دی قومی ایتھلیٹکس چیمپئن شپ وچ، انّھاں نے 11 منٹ دے وقت وچ 100 میٹر وچ طلائی تمغہ جِتیا ۔ پشاور وچ منعقدہ 33ویں قومی کھیلاں وچ انّھاں نے 4 × 400 میٹر  وچ طلائی تمغہ تے 100 میٹر ، 200 میٹر  تے 400 میٹر وچ 3 چاندی دے تمغے جِتے ۔

آسرا نے دسمبر 2019ء وچ کھٹمنڈو، نیپال وچ منعقدہ 13ویں ساؤتھ ایشین کھیلاں وچ پاکستان دی نمائندگی کِیتی جِتھاں انّھاں نے 3 تمغے جِتے:  400 میٹر وچ کانسی دا تمغہ تے 4 × 400 میٹر تے 4 × 100 میٹر وچ بالترتیب چاندی تے کانسی دے تمغے جِت کے انّھاں نے اپݨے طور تے بہترین کارکردگی ݙکھائی۔ حالانکہ اوہ اِیں توں وی زیادہ کر سڳدی ہئی پر قومی سطح تے سہولیات دے فقدان دے باعث ایتھلیٹ خود توں منسوب توقعات تے پورے نئیں اُتر سڳدے جیڑھا طلائی تمغہ دا حصول تِھی سڳدا ہئی۔

صاحبہ آسرا آکھیندی ہِن جو اگر تساں پاکستان وچ ایتھلیٹ ہو، تاں امکان ہے جو تساں کوں اپݨی شناخت بݨاوݨ کِیتے تمام مشکلات نال لڑݨا پوسے۔ تے اگر تساں زنانی ایتھلیٹ ہو تاں مشکلات تے وی زیادہ ہِن۔ بمشکل کِسے چنگے کوچنگ، غذائیت یا تربیت دی سہولیات دے نال، کھلاڑی اڳوں وڳوں ہوندے ہِن۔ اِیہ ڳالھ اِیں پس منظر وچ ہے جو گولڈ میڈلسٹ صاحبہ آسرا روزانہ ڳدوڑݨ کِیتے جدوجہد کریندی ہوئیں خواب ݙیکھدی ہِن۔ سوشل میڈیا اِیں نوجوان لڑکی دی دل کوں ڳرما ݙیوݨ والی کہانی تے انّھاں دے والد، جیڑھے ہک مقامی مسجد دے امام ہِن، دی جانب توں ملݨ والی حمایت دی تعریف نال بھریا ہویا ہے۔ سوشل میڈیا صارفین آسرا دی کہانی توں خوشگوار حیرت وچ ہِن تے دل کوں ڳرما ݙیوݨ والی باپ بیٹی دی جوڑی دی کہانی کوں سَراہیا۔ کجھ نے سماجی ترقی دے بارے وچ وی اپݨیاں اُمیداں دا اظہار کِیتا۔ اسپورٹس اسٹار دا تعلق فیصل آباد نال ہے۔ آسرا دے والد قاری عالم خان نے آکھیا جو انّھاں نے اپݨے کھیل دے کیریئر دے آغاز توں ہی انّھاں دی حمایت کِیتی تے اِیں تصور کوں توڑ ݙِتّا جو ہک مذہبی شخصیت اپݨی بیٹی کوں کݙاں تک کھیل دے میدان وچ اڳاں تے ٹُرݨ دی اجازت ݙے سڳدی ہے۔ آسرا ہک سپرنٹر دے طور تے اپݨا پیشہ ورانہ کیریئر شروع کرݨ توں پہلے گولڈ میڈلسٹ ہَن۔ اوہ ملک وچ کھلاڑیاں کِیتے وسائل دی کمی دے باوجود اپݨے شوق کوں اڳاں تے ٹُورݨ دا ارادہ رکھیندی ہَن۔

اساں اُمید کریندے ہیں جو آسرا اپݨے کم وچ شاندار کارکردگی دا مظاہرہ کریندی رہسے تے حکومت وی اِیں نوجوان کھلاڑی دی صلاحیتاں دا ادراک کریسی۔

## حوالے

ونکی:جِین٘دے شخصیّتاں
ونکی:پاکستانی سپرنٹر زنانیاں
مریم حسن

مریم حسن شاہ (پیدائش: 19 ستمبر 1985ء) پنجاب، پاکستان دے ضلع جھنگ نال تعلق رکھݨ والی ہک خاتون پاکستانی کرکٹ کھلاڑی ہِن۔ اوہ علاقائی تے بین الاقوامی سطح تے وی کرکٹ میچ کھیڈین٘دی رہیاں ہِن۔

## حیاتی دا احوال

### ذاتی معلومات

### بین الاقوامی کرکٹ

### ملکی کرکٹ

### کیریئر اعداد و شمار

### تمغے

## کَم کار آلی حیاتی
مریم حسن نے پاکستان قومی خواتین کرکٹ ٹیم دی طرف توں ہک روزہ بین الاقوامی میچ کھیڈ چُکیاں ہِن۔ انّھاں نے اپݨے کیریئر دا پہلا ہک روزہ بین الاقوامی میچ 10 اکتوبر 2010ء کوں پاٹشیفٹسروم، جنوبی افریقہ وِچ سری لنکا دے خلاف کھیڈیا ہئی۔ 2010ء وِچ چین وِچ تھیوݨ والے ایشائی کھیل وِچ کرکٹ میچ کھیڈݨ کِیتے انّھاں کوں منتخب کِیتا ڳیا ہئی۔ مریم حسن پاکستان دی قومی خواتین کرکٹ ٹیم توں وی بین الاقوامی کرکٹ کھیڈ چُکیاں ہِن۔

## حوالے

ونکی:جِین٘دے شخصیّتاں
ونکی:پنجاب، پاکستان دیاں کِھݙار زنانیاں
ونکی:پاکستانی کرکٹ کِھݙار زنانیاں
عالیہ ریاض

عالیہ ریاض (جنم: 24 ستمبر 1992ء) ہک پاکستانی کرکٹ کھلاڑی ہِن جیڑھی سجے ہتھ دی بلے باز تے سجے ہتھ دی آف بریک باؤلر دے طور تے پاکستان کِیتے کھیڈین٘دیاں ہِن۔ اوہ ڈومیسٹک کرکٹ وِچ راولپنڈی، وفاقی دارالحکومت، ہائر ایجوکیشن کمیشن، لاہور، اسٹیٹ بینک آف پاکستان تے زرعی ترقیاتی بینک لمیٹڈ کِیتے وی کھیڈ چُکیاں ہِن۔

## ذاتی زندگی
2024ء وِچ، انّھاں نے علی یونس نال شادی کِیتی، جیڑھے ہک بینکر توں کرکٹ مبصر بݨے تے سابقہ بین الاقوامی کرکٹ کھلاڑی وقار یونس دے چھوٹے بِھرا ہِن۔

## بین الاقوامی کیریئر
اکتوبر 2018ء وِچ، انّھاں کوں ویسٹ انڈیز وِچ تھیوݨ والے 2018ء دے آئی سی سی ویمنز ورلڈ ٹوئنٹی20 ٹورنامنٹ کِیتے پاکستان دے سکواڈ وِچ شامل کِیتا ڳیا ہئی۔ اوہ ٹورنامنٹ وِچ پاکستان دی طرف توں سبھ توں وݙی وکٹ لین والی کھلاڑی ہَن، جیندے وِچ چار میچاں وِچ چھ وکٹاں شامل ہَن۔ جنوری 2020ء وِچ، انّھاں کوں آسٹریلیا وِچ تھیوݨ والے 2020ء دے آئی سی سی ویمنز ٹی20 ورلڈ کپ کِیتے پاکستان دے سکواڈ وِچ شامل کِیتا ڳیا ہئی۔ دسمبر 2020ء وِچ، انّھاں کوں 2020ء دے پی سی بی ایوارڈز کِیتے سال دی بہترین خاتون کرکٹ کھلاڑی دے طور تے شارٹ لسٹ کِیتا ڳیا ہئی۔

اکتوبر 2021ء وِچ، انّھاں کوں زمبابوے وِچ تھیوݨ والے 2021ء دے ویمنز کرکٹ ورلڈ کپ کوالیفائر ٹورنامنٹ کِیتے پاکستان دی ٹیم وِچ شامل کِیتا ڳیا ہئی۔ جنوری 2022ء وِچ، انّھاں کوں نیوزی لینڈ وِچ تھیوݨ والے 2022ء دے ویمنز کرکٹ ورلڈ کپ کِیتے پاکستان دی ٹیم وِچ شامل کِیتا ڳیا ہئی۔ مئی 2022ء وِچ، انّھاں کوں برمنگھم، انگلینڈ وِچ تھیوݨ والے 2022ء دے کامن ویلتھ گیمز وِچ کرکٹ ٹورنامنٹ کِیتے پاکستان دی ٹیم وِچ شامل کِیتا ڳیا ہئی۔

انّھاں کوں 2024ء دے آئی سی سی ویمنز ٹی20 ورلڈ کپ کِیتے پاکستان دے سکواڈ وِچ شامل کِیتا ڳیا ہئی۔

### ذاتی معلومات

### بین الاقوامی کرکٹ

### ملکی کرکٹ

### کیریئر اعداد و شمار

### میڈل ریکارڈ

## حوالے

ونکی:پاکستانی کرکٹ کِھݙار زنانیاں
ونکی:پنجاب، پاکستان دیاں کِھݙار زنانیاں
ونکی:جِین٘دے شخصیّتاں
سدرہ صدف

سدرہ صدف ہک پاکستانی خاتون سائیکلسٹ ہِن جنّھاں نے 11ویں جنوب ایشیائی کھیل، ڈھاکہ، بنگلہ دیش وِچ چاندی دا تمغہ جِتیا۔

صدف ہیپاٹائٹس سی وِچ مبتلا ہِن۔ کھیلاں دے ہک مقابلے توں کجھ دیر پہلے چیک اپ دے دوران وِچ اِیں بیماری دا پتہ چلیا ہئی۔

صدف نے 30 کلومیٹر طویل روڈ ٹیم ٹائم ٹرائل ایونٹ وِچ کھیلاں وِچ چاندی دا تمغہ جِتیا ہئی جیندے نال اوہ پاکستان دی پہلی مسیحی خاتون سائیکلنگ چیمپئن بݨ ڳئی۔

اوہ سب توں پہلے اسکول دے کھیل دے میدان وِچ اپݨے والد دی سائیکل تے پریکٹس شروع کِیتی۔ اسکول وِچ، صدف نے سائیکلنگ دے مقابلیں وِچ حصہ گِھنݨا شروع کِیتا تے اڳلے پنج سالاں وِچ ضلعی تے اسکول بورڈ دی سطح تے خواتین سائیکلنگ چیمپئن بݨ ڳئیاں۔

تاہم، کالج وِچ داخلے دے بعد ہی صدف نے سائیکلنگ دے کھیل وِچ باقاعدہ شمولیت اختیار کِیتی۔ 2008ء وِچ، فیصل آباد سائیکلنگ ایسوسی ایشن دے صدر نے انّھاں کوں ڳولوایا تے تربیت ݙیوݨ دی پیشکش کِیتی۔ ہک کوچ دی خدمات حاصل کِیتیاں ڳئیاں تے اُون٘دی پریکٹس شروع تھی ڳئی، جیندے دے نتیجے وِچ اُون٘دا پنجاب ٹیم کِیتے انتخاب تھیا۔

جنوب ایشیائی کھیل دی تیاری کِیتے صدف نے نو مہینے تک تربیت حاصل کِیتی۔ 2009ء دی قومی خواتین چیمپینشپ دے اختتام تے، اوہ اپݨی کارکردگی توں مطمئن کائنی ہَن۔ بہرحال انّھاں کوں جنوب ایشیائی کھیل کِیتے سائیکلنگ ٹیم کِیتے منتخب کِیتا ڳیا ہئی۔

صدف روزانہ اپݨے سابقہ اسکول دے میدان تے شہر دیاں سڑکاں تے ترے گھنٹے تک سائیکل چلیندی رہیاں، جیندے نال روزانہ 60-70 کلومیٹر دا فاصلہ طے کِیتا۔ اُون٘دی زیادہ توں زیادہ فٹنس کِیتے تیار کردہ سخت خوراک تے ورزش دا طریقہ وی برقرار رکھیا۔ اُون٘دے والد ہک معمار ہِن۔ ایویں وقت وی ہَن جِہڑیلے مالی پریشانیاں دی وجہ نال اوہ صحت کِیتے ضروری خوراک پورا نہیں کر پین٘دیاں ہَن، پر اِیں دے باوجود گھر والیاں دی مدد نال اُون٘دی حوصلہ افزائی تِھین٘دی رہی ہِے۔

پاکستان وِچ سائیکلنگ ہک مہنگا تے خطرناک کھیل ہِے۔ اِیندا سامان تے سائیکل ٻہت مہنگے ہِن جݙݨ جو چوٹ لڳݨ دے خطرات وی زیادہ ہِن۔ ایں وجہ توں زیادہ تر خواتین اِیں کھیل دا انتخاب کائنی کریندیاں۔

ہک استقبالیہ وِچ، پنجاب اسپورٹس کولیشن نے انّھاں کوں اپݨی پہلی اسپورٹس سائیکل پیش کِیتی جݙݨ جو ڈیوسن کیتھولک بورڈ آف ایجوکیشن نے انّھاں کوں شیلڈ پیش کِیتی۔ اِیں دے بعد صدف نے پنجاب اسپورٹس فیسٹیول وِچ خواتین سائیکلنگ مقابلے وِچ 22 کلومیٹر دی دوڑ وِچ اُون٘دی ݙوجھی پوزیشن حاصل کِیتی۔

## حوالے

ونکی:پنجاب، پاکستان دیاں کِھݙار زنانیاں
ونکی:پنجابی زنانیاں
ونکی:پاکستانی زنانیاں
ونکی:جِین٘دے شخصیّتاں
ونکی:ویکی ڈیٹا آلے صفحے
ونکی:ویکی ڈیٹا دے مواد کوں ورتاوݨ آلے صفحے
ونکی:پاکستانی مسیحی زنانیاں
ونکی:پاکستانی سائیکل سوار زنانیاں
سدرہ امین

سدراہ امین (اردو: سدرہ امین)(جنم: 7 اپریل 1992) ہک پاکستانی کرکٹر ہِن جیڑھی فی الحال پاکستان کِیتے سجے ہتھ دی بلے باز دے طور تے کھیݙدی ہِن۔ جون 2022 تک، انّھاں دے ون ڈے کیریئر وچ کل 1000 توں زیادہ رنز ہَن، تے اوہ پاکستان دی ستویں زنانی بلے باز بݨ ڳئیں جیڑھیاں سبھ توں زیادہ رنز بݨائے ہِن ۔ انّھاں نے لاہور، ہائر ایجوکیشن کمیشن، پنجاب، عمر ایسوسی ایٹس تے سٹیٹ بینک آف پاکستان کِیتے ڈومیسٹک کرکٹ وی کھیݙی ہے ۔

## بین الاقوامی کیریئر
انّھاں نے 2013 ورلڈ کپ وچ پاکستان کِیتے چار میچ کھیݙے ۔ اکتوبر 2018 وچ، انّھاں کوں ویسٹ انڈیز وچ منعقدہ 2018 ICC ویمنز ورلڈ ٹی20 ٹورنامنٹ کِیتے پاکستان دے سکواڈ وچ شامل کِیتا ڳیا ۔ پر ٹورنامنٹ توں پہلے انّھاں دی جگہ بسمہ ماروف کوں شامل کِیتا ڳیا ۔ اکتوبر 2021 وچ، انّھاں کوں زمبابوے وچ منعقدہ 2021 ویمنز کرکٹ ورلڈ کپ کوالیفائر ٹورنامنٹ کِیتے پاکستان دی ٹیم وچ شامل کِیتا ڳیا ۔

جنوری 2022 وچ، انّھاں کوں نیوزی لینڈ وچ منعقدہ 2022 ویمنز کرکٹ ورلڈ کپ کِیتے پاکستان دی ٹیم وچ شامل کِیتا ڳیا ۔ 14 مارچ 2022 کوں، پاکستان دے ورلڈ کپ میچ وچ بنگلہ دیش دے خلاف، صدرا نے اپݨا پہلا ون ڈے سنچری 104 رنز بݨائے ۔

3 جون 2022 کوں، انّھاں نے سری لنکا دے خلاف اپݨے کیریئر دی ݙوجھی سنچری بݨائی، اِیہ اوہناں دی سیریز دے ݙوجھے ون ڈے میچ وچ ہئی ۔ اڳلے میچ وچ انّھاں نے اپݨے ون ڈے کیریئر وچ 1,000 رنز پار کر ݙِتّے ۔

انّھاں کوں 2024 ICC ویمنز ٹی20 ورلڈ کپ کِیتے پاکستان دے سکواڈ وچ شامل کِیتا ڳیا ۔

## حوالے

ونکی:پنجاب، پاکستان دیاں کِھݙار زنانیاں
ونکی:پاکستانی کرکٹ کِھݙار زنانیاں
ونکی:جِین٘دے شخصیّتاں
ونکی:پاکستانی زنانیاں
ونکی:پنجاب کرکٹ ٹیم دیاں کِھݙار زنانیاں
ونکی:پاکستانی کِھݙار
ونکی:پاکستانی کِھݙار زنانیاں
سارہ محبوب خان

سارہ محبوب خان (پیدائش: 9 فروری 1991، راولپنڈی) ہک پاکستانی ٹینس کھلاڑی ہِن۔

فیڈ کپ وِچ پاکستان دی جانب توں کھیڈدیاں ہوئیاں، سارہ خان دی جیت ہار دا تناسب 2–8 ہِے۔

## کَم کار آلی حیاتی
سارہ محبوب خان راولپنڈی، پاکستان وِچ پیدا تھئیں۔ انّھاں دے والد محبوب خان ٹینس کوچ ہِن۔ 2004ء وِچ سارہ محبوب نے 14 سال دی عمر وِچ قومی چیمپئن شپ وِچ حصہ گِھدّا تے اِیں ٹورنامنٹ کوں جِت گِھدّا۔ ایویں اوہ پاکستان دی سبھ توں گھٹ عمر (14 سال دی عمر وِچ) چیمپئن بݨ ڳئی۔

سارہ 2005ء توں پاکستان وِچ ٹینس دی دنیا دی معروف تے مقبول کھلاڑی رہیاں ہِن۔ سارہ واحد کھلاڑی ہِن جنّھاں نے مٹی (کلے)، سخت (ہارڈ) تے گھاس (گراس) تے ٹینس مقابلیں وِچ حصہ گِھدّا تے قومی درجہ بندی دے خواتین ریکارڈ تعداد وِچ سنگلز مقابلے جِتے۔

اکتوبر 2010ء وِچ سارہ محبوب پاکستان توں ٻاہر آئی ٹی ایف ٹورنامنٹ کِیتے کوالیفائی کرݨ والی پہلی خاتون ٹینس کھلاڑی بݨ ڳئی۔ تے کہیں وی آئی ٹی ایف ٹورنامنٹ دے کوارٹر فائنل وِچ پُڄݨ والی خاتون ٹینس کھلاڑی ہَن تے عین سکھنہ، مصر وِچ "ارینہ کونسٹنٹینائیڈ" دے نال ڈبلز وِچ اِیں کامیابی حاصل کِیتی۔

مئی 2011ء وِچ سارہ محبوب نے نیو میکسیکو یونیورسٹی دی ٹینس ٹیم کِیتے کھیڈݨ دے معاہدے تے دستخط کِیتے۔

ایں ٹیم وِچ اوہ چنگی کارکردگی دا مظاہرہ نہ کر سڳیاں۔ اپݨے اِیں ناقص سال دے بعد خان نے ورجینیا وِچ جیمز میڈیسن یونیورسٹی کِیتے ٹینس کھیڈݨا شروع کِیتا۔ اِیں یونیورسٹی دی طرف توں سارہ نے چار سال ٹینس کھیڈیا۔ مئی 2015ء وِچ انّھاں نے اپݨی گریجویشن مکمل کِیتی۔ گریجویشن دی تکمیل دے بعد اوہ پاکستان واپس چلی ڳئی۔

## حوالے

ونکی:ویکی ڈیٹا نال مطابقت رکّھݨ آلی مختصر تفصیل
ونکی:پنجاب، پاکستان دیاں کِھݙار زنانیاں
ونکی:جِین٘دے شخصیّتاں
ونکی:اِکویہویں صدی دیاں پاکستانی زنانیاں
ونکی:پاکستانی ٹینس کِھݙار زنانیاں
رباب رضا

رباب رضا (پیدائش 15 جنوری 1991) ہک زنانی تیراک ہِن ۔ انّھاں دا تعلق پاکستان نال ہے تے اوہ اولمپک تے قومی ریکارڈ رکھݨ والی زنانی تیراک ہِن۔ 2004 اولمپکس وچ تیراکی دے مقابلے وچ حصہ گِھدّے دے بعد اوہ پاکستان دی پہلی زنانی اولمپک تیراک بݨ ڳئیں ۔

2004 دے گرمائی اولمپکس وچ رباب نے 50 میٹر فری اسٹائل تیراکی دے مقابلیاں وچ حصہ گِھدّا پر اوہ پہلے مرحلے تک پُڄݨ وچ ناکام رہیں۔ پر بلا شبہ انّھاں نے مستقبل دی زنانی پاکستانی تیراکاں کِیتے موقع فراہم کِیتا۔ 1996 دے اولمپکس وچ شبانہ اختر دے بعد رباب اولمپکس وچ حصہ گِھدّݨ والی ݙوجھی پاکستانی زنانی بݨ ڳئیں — ملک دی تریجھی زنانی حریف، سمیرا ظہور توں پہلے، جیڑھیاں رباب دی تیراکی دے کجھ ݙینہاں بعد 2004 دے کھیلاں وچ 1500 میٹر دی دوڑ وچ حصہ گِھدّا ہئی۔ اولمپک دوڑ دے وقت، 13 سال دی عمر وچ، رباب اولمپکس وچ حصہ گِھدّݨ والی ہݨ تک دی سبھ توں گھٹ عمر والی پاکستانی زنانی ہَن۔

پاکستانی سوئمنگ فیڈریشن نے انّھاں کوں ماہانہ صرف 30 ڈالر دی مالی اعانت فراہم کِیتی، پر خوش قسمتی نال انّھاں نے اپݨے والد دی حمایت حاصل کِیتی جیڑھے ہک ریٹائرڈ آرمی میجر ہِن۔ رباب رضا دی والدہ ہک ڈاکٹر ہِن۔

رباب ملک کِیتے متعدد قومی اعزازات جِت چُکی ہِن تے ایشین تیراکی دے مقابلیاں وچ وی انّھاں نے کامیابی حاصل کِیتی ہے۔ انّھاں نے ایران دے شہر تہران وچ اسلامی زنانیاں دے یکجہتی کھیلاں وچ 50 میٹر فری اسٹائل وچ طلائی تمغہ وی جِتیا۔

اوہ پاکستان کِیتے اِنّھاں مواقع تے وی تیراکی دے مقابلیاں وچ حصہ گِھدّے ہِن:

* جنوب ایشیائی کھیل 2006ء
* دولت مشترکہ کھیل 2006ء

## حوالے

ونکی:لاہوری شخصیتاں
ونکی:اِکویہویں صدی دیاں پاکستانی زنانیاں
ونکی:پنجاب، پاکستان دیاں کِھݙار زنانیاں
ونکی:جِین٘دے شخصیّتاں
ونکی:لاہور دے تیراک
ونکی:پاکستانی تیراک زنانیاں
ونکی:پاکستان دے اولمپک تیراک
پروین احمد

پروین احمد ہک سابق پاکستانی ٹینس کِھݙار ہِن ۔

### کَم کار آلی حیاتی
اوہ 1963ء وچ ویمبلڈن وچ سنگلز وچ کھیݙیاں۔ اوہ ݙوجھے راؤنڈ وچ برازیل دی ماریا بیونو توں ہار ڳئی ۔ اوہ گرینڈ سلیم وچ حصہ گِھدّݨ والی پہلی پاکستانی زنانی ٹینس کِھݙار ہِن۔

## کیریئر فائنلز

### سنگلز (4–2)

### ڈبلز (10–8)

## حوالے

ونکی:جِین٘دے شخصیّتاں
ماہم آفتاب

ماہم آفتاب تائیکوانڈو دی ہک بین الاقوامی کھلاڑی تے پاکستان دی تائیکوانڈو ٹیم دی سابقہ رُکن ہَن   ۔ انّھاں نے قومی تے بین الاقوامی سطح تے پاکستان کِیتے متعدد تمغے جِتے۔ اوہ جوان عمری وچ برین ٹیومر دا شکار تھی ڳئیں تے اِیں جہان فانی توں رخصت تھی ڳئیں۔

## پس منظر
انّھاں دا تعلق پاکستان دے صوبہ پنجاب دے شہر وہاڑی نال ہئی ۔

## کَم کار آلی حیاتی
ماہم آفتاب نے انڈونیشیا وچ منعقدہ یوتھ اولمپکس وچ پاکستان دی نمائندگی کِیتی     ۔ انّھاں نے اردن دے کنگ الحسن کپ وچ تائیکوانڈو چیمپئن شپ وچ طلائی تمغہ جِتیا  ۔ 2008 وچ ماہم آفتاب نے ازمیر وچ ورلڈ چیمپیئن شپ وچ حصہ گِھدّا جِتھاں اوہ فائنل وچ پُڄ ڳئیں۔ فائنل وچ انّھاں کوں کروشیا دے اسٹیل سیمونک نے ہرا ݙِتّا۔ 2009 وچ انّھاں نے ایران دے کیش جزیرے وچ ایشین چیمپیئن شپ وچ حصہ گِھدّا ۔ 2010 وچ ماہم آفتاب نے سنگاپور وچ تھیوݨ والے یوتھ اولمپکس وچ حصہ گِھدّا   تے 2014 وچ یوتھ اولمپکس وچ وی حصہ گِھدّا  ۔ ماہم آفتاب نے 2015 وچ تائیکوانڈو چھوڑ ݙِتّا ۔ اوہ بین الاقوامی مقابلے وچ پاکستان کِیتے میڈل جِتݨ والی پہلی زنانی ایتھلیٹ بݨ ڳئیں۔ ماہم آفتاب نے پاک فوج دی نمائندگی وی کِیتی تے مسلسل ست سال تک قومی چیمپیئن رہیں   ۔

## فوتڳی
انّھاں کوں اپݨی وفات توں ݙو مہینے پہلے برین ٹیومر دی تشخیص تھئی ہئی ۔ اوہ 23 اکتوبر 2020 کوں اسلام آباد وچ انتقال کر ڳئیں ۔ اوہ اپݨی موت توں پہلے لاہور دے شوکت خانم اسپتال وچ زیر علاج ہَن پر انتقال توں پہلے اسپتال توں رخصت تھی ڳئی ہَن۔ انّھاں دی جوانی وچ موت تے کھیلاں دی برادری دے متعدد اراکین نے تعزیت دا اظہار کِیتا  ۔ انّھاں کوں اپݨے آبائی شہر وہاڑی وچ سپردِ خاک کر ݙِتّا ڳیا ۔ اوہ اپݨے پیچھے سوگواران وچ ہک ݙو سالہ پُتر چھوڑ ڳئیں ۔

## حوالے

ونکی:پنجاب، پاکستان دیاں کِھݙار زنانیاں
ونکی:پاکستان وِچ سرطان نال موتاں
ونکی:پنجابی شخصیتاں
ونکی:پنجابی زنانیاں
ونکی:وہاڑی دیاں شخصیتاں
ندا وسیم

ندا وسیم (پیدائش: یکم نومبر 1982ء)، کراچی، پاکستان دی سابقہ ٹینس کھلاڑی ہِن۔

## پس منظر
ندا کراچی وِچ پیدا تھئیں ہَن۔ انّھاں نے ست سال دی عمر توں ٹینس کھیڈݨا شروع کِیتا ہئی تے کھیل توں لطف اندوز تِھین٘دیاں ہوئیاں اِیں کوں جاری رکھݨ دا ارادہ کِیتا۔ انّھاں دے والدین نے انّھاں دی حوصلہ افزائی تے مدد کِیتی۔ انّھاں نے امریکا دے بوسٹن کالج توں بیچلر دی ڈگری تے برطانیہ توں قانون دی ڈگری حاصل کِیتی۔

## پیشہ ورانہ حیاتی
ندا کہیں زمانے وِچ پاکستان دی سبھ توں گھٹ عمر قومی چیمپیئن ہَن تے اپݨے نوعمر دور وِچ ہی قومی منظر تے ہک غالب طاقت ہَن۔ سنہ 2000ء وِچ اسلام آباد وِچ منعقدہ انٹرنیشنل ٹینس فیڈریشن (آئی ٹی ایف) دے جونیئر رینکنگ ایونٹ وِچ، انّھاں نے ہندوستانی کھلاڑی ثانیہ مرزا کوں ہرایا ہئی۔ جونیئر دی حیثیت نال، اوہ ایشیا وِچ ٹاپ 10 کھلاڑیاں وِچ شامل ہَن۔ اپݨی تعلیم دے حصول دے دوران انّھاں نے ہک وقفہ گِھدّا جݙݨ جو اوہ امریکا وِچ کالج وِچ ٹینس کھیڈین٘دی رہیاں۔ بوسٹن کالج وِچ اوہ ٹینس ٹیم دی کپتان ہَن۔

### قومی کھیݙ
ندا نے قومی ٹورنامنٹ وِچ سندھ دی نمائندگی کِیتی۔ 2007ء وِچ کراچی دے سی ڈی جی دے اسپورٹس کمپلیکس وِچ منعقدہ 30ویں نیشنل گیمز وِچ، وسیم نے ترے طلائی تمغے جِتے: سنگلز، ڈبلز تے ٹیم۔ سنگلز وِچ، انّھاں نے آرمی دی نتاشا آفریدی کوں 6-2 تے 6–4 نال شکست ݙِتی۔ انّھاں نے سارہ محبوب خان تے نتاشا آفریدی دی آرمی جوڑی کوں 6-2 تے 6-2 نال شکست ݙیوݨ کِیتے فرح خورشید دے نال جوڑی بݨائی۔

### بین اقوامی کھیݙ
ندا نے نیوزی لینڈ دے شہر ویلنگٹن وِچ 11 مارچ 1997ء کوں فلپائن دی میریسو جیکٹن دے خلاف 14 سال دی عمر وِچ اپݨے پہلے فیڈ کپ میچ وِچ کھیڈیا ہئی۔ اوہ اِیں توں 2 سیٹ (0-6، 0-6) نال ہار ڳئی۔

### سنگلز

* میچز: 13
* ہارے: 9
* جیتے: 4

## حوالے

ونکی:کراچی دے کِھݙار
ونکی:ویکی ڈیٹا نال مطابقت رکّھݨ آلی مختصر تفصیل
ونکی:تمغائے حسنِ کارکردگی گِھنَّݨ آلے
ونکی:کراچی دیاں شخصیتاں
ونکی:سندھ دیاں شخصیتاں
ونکی:پاکستانی کِھݙار زنانیاں
ونکی:پاکستانی زنانیاں
ونکی:جِین٘دے شخصیّتاں
ونکی:ویکی ڈیٹا حوالیاں آلے صفحے
ونکی:ویکی ڈیٹا آلے صفحے
ونکی:ویکی ڈیٹا دے مواد کوں ورتاوݨ آلے صفحے
حلیمہ رفیق

حلیمہ رفیق (23 مارچ 1997 – 13 جولائی 2014) ملتان، پنجاب، پاکستان نال تعلق رکھݨ والی ہک پاکستانی کرکٹ کھلاڑی ہَن۔ حلیمہ نے ملتان کرکٹ کلب دے چیئرمین مولوی محمد سلطان عالم انصاری تے ملتان کرکٹ اسٹیڈیم وِچ کرکٹ میچ دے دوران جنسی طور تے ہراساں کرݨ دا الزام عائد کِیتا، جیندے کِیتے اُون٘دی خاتون ساتھی نے وی سپورٹ کِیتی ہئی، پر اِیں دے بعد عالم انصاری نے انّھاں تے 20 ملین ڈالر دا مقدمہ چلا ݙِتّا ہئی۔ حلیمہ رفیق نے 13 جولائی 2014 کوں تیزاب پِی گِھدّا جیندے دی وجہ نال اُون٘دی وفات تھی ڳئی۔

## کَم کار آلی حیاتی

### جنسی طور تے ہراساں کرݨ دے الزامات
حلیمہ نے ہک کرکٹ میچ دے دوران اِیہ دعویٰ کِیتا ہئی جو اوہ کرکٹ ٹیم وِچ بھرتی کرݨ والیاں دے ہتھوں جنسی ہراسانی دا نشانہ بݨی ہِن۔ مبینہ ملزم مولوی محمد سلطان عالم انصاری ہئی، جیڑھا ہک 70 سالہ وکیل، سابق جج تے پاکستان مسلم لیگ (ن) دے ٹکٹ توں ملتان توں پی پی 161 توں منتخب تھیوݨ والے ایم پی اے تے پنجاب صوبائی اسمبلی دے رکن وی ہَن۔ حلیمہ نے دعویٰ کِیتا جو عالم انصاری نے ٹیم دے سلیکٹر محمد جاوید دے نال مِل کے علاقائی تے قومی کرکٹ ݙوہاں ٹیماں کِیتے نامزد تھیوݨ دے عوض جنسی استحصال دا مطالبہ کِیتا۔ حلیمہ نے ݙسایا جو جِہڑیلے اُون٘دی اِیں ہراساں کرݨ والیاں دا پردہ فاش کِیتا ہئی تاں اِیں توں انّھاں کوں دھمکی ݙتی ویندی پئی ہئی۔ 2013ء وِچ، رفیق، سیما جاوید، حنا غفور، کرن ارشاد تے صبا غفور نے دعویٰ کِیتا ہئی جو انّھاں تے ملتان کرکٹ بورڈ دباؤ ڈالین٘دا پیا ہِے۔

اِیں دے بعد عالم انصاری نے حلیمہ تے جھوٹے الزامات لاوݨ تے اقدام ہتک عزت دی وجہ نال ݙو کروڑ پاکستانی روپے دا ہرجانے دا کیس کر ݙِتّا۔ زنانیاں کوں ہراساں کرݨ دا کیس ملتان دی ضلعی عدالت وِچ جھوٹا تے محرک قرار پایا جِتھاں متعلقہ خواتین تے ٹی وی چینلز کوں جھوٹا قرار ݙِتا ڳیا تے اِیہ قرار ݙِتا ڳیا جو سلطان عالم ہک شریف آدمی ہِن تے انّھاں نے (ٹی وی تے انّھاں دے چینلز تے مبینہ خواتین کوں ہراساں کرݨ دی غلط رپورٹنگ دی وجہ نال) اِیں سلسلے وِچ انّھاں کوں تھیوݨ والی تکلیف کِیتے غیر مشروط معافی منگی۔

## فوتڳی
اتوار 13 جولائی 2014 کوں حلیمہ رفیق نے تیزاب پِی کے خودکشی کر گِھدّی۔ حلیمہ دے والد، محمد رفیق نے ملتان کرکٹ بورڈ دے عہدے داراں (بشمول عالم انصاری) تے کرکٹ کیمپ دی تربیت دے دوران نوعمر کھلاڑیاں کوں جنسی طور تے ہراساں کرݨ دا الزام عائد کِیتا۔ حلیمہ دے بھائی رشید رفیق نے نشتر اسپتال تے غفلت دا الزام عائد کِیتا جو ایمرجنسی روم دی غفلت دی وجہ نال حلیمہ دا انتقال تھیا۔

## حوالے

ونکی:پنجاب، پاکستان دیاں کِھݙار زنانیاں
ونکی:پاکستانی کرکٹ کِھݙار زنانیاں
ونکی:ویکی ڈیٹا آلے صفحے
ونکی:ویکی ڈیٹا دے مواد کوں ورتاوݨ آلے صفحے
سارہ منصور

سارہ منصور (پیدائش: 30 جنوری 1988ء، راولپنڈی) سارہ منصور ہک پاکستانی ٹینس کِھݙار ہِن۔

پاکستان دی فیڈ کپ ٹیم وچ کھیݙدیاں ہوئیاں سارہ منصور دے کول ہار جیت دا 6-23 دا ریکارڈ ہے ۔

## ابتدائی حیاتی
سارہ منصور راولپنڈی وچ 30 جنوری 1988ء کوں پیدا تھئیں تے 13 سال دی عمر توں ٹینس کھیݙݨ شروع کِیتا۔

## ٹینس
2011 وچ، انّھاں نے سارہ محبوب خان، اوشنا سہیل تے صبا عزیز دے نال مل کے تاریخ رقم کِیتی جِہڑیلے پاکستان ہک ݙہائی دی عدم موجودگی دے بعد فیڈ کپ مقابلے وچ دوبارہ شامل تھیا ۔

2016ء وچ سارہ منصور نے گوہاٹی وچ جنوب ایشیائی کھیل وچ سنگل مقابلیاں وچ کانسی دا تمغہ جِتیا۔

## فیڈ کپ وِچ شرکت

### سنگل

### ڈبلز

## حوالے

ونکی:اِکویہویں صدی دیاں پاکستانی زنانیاں
ونکی:ویکی ڈیٹا نال مطابقت رکّھݨ آلی مختصر تفصیل
ونکی:جِین٘دے شخصیّتاں
ونکی:راولپنڈی دیاں شخصیتاں
سبا عزیز

سبا عزیز (پیدائش: 26 نومبر 1988ء) پاکستان دی سابق نمبر ون خاتون ٹینس کھلاڑی ہِن۔ انّھاں نے فیڈ کپ وِچ 2011ء توں 2013ء تئیں پاکستان دی نمائندگی کِیتی۔ 2011ء وِچ، انّھاں نے سارہ محبوب خان، اشنا سہیل تے سارہ منصور دے نال مِل کے اِیں وقت تاریخ رقم کِیتی جݙݨ پاکستان نے ہک دہائی دے بعد فیڈ کپ مقابلے وِچ دوبارہ حصہ گِھدّا۔ سبا 2008ء وِچ آئی ٹی ایف فیوچر مین ڈرا میچ جِتݨ تے رینکنگ پوائنٹ حاصل کرݨ والی پہلی پاکستانی خاتون ٹینس کھلاڑی بݨ ڳئی۔ آئی ٹی ایف جونیئر سرکٹ دی درجہ بندی وِچ اوہ دنیا وِچ 457ویں درجے تے فائز ہَن۔ سبا متعدد قومی ٹائٹلز دی فاتح ہِن۔ اوہ مندرجہ ذیل ٹورنامنٹس وِچ خواتین سنگلز چیمپئن رہ چُکیاں ہِن: نیشنل شالیمار ویمن رینکنگ ٹینس ٹورنامنٹ (راولپنڈی مئی-13)، آئی سی اوپن نیشنل رینکنگ ٹینس چیمپین شپ (کراچی فروری۔12) وِچ خواتین سنگلز چیمپیئن، خواتین سنگلز تے مکسڈ یو بی ایل انٹرنیشنل ہارڈ کورٹ ٹینس چیمپیئن شپ (کراچی دسمبر 11) وِچ ڈبلز چیمپیئن؛ دسویں نیشنل بینک سبح نو لیڈیز اینڈ جونیئرز ٹینس چیمپیئن شپ (کراچی اکتوبر '11) وِچ خواتین سنگلز چیمپیئن؛ 27ویں فیڈرل کپ نیشنل رینکنگ ٹینس چیمپین شپ (اسلام آباد اکتوبر '11) وِچ خواتین سنگلز چیمپیئن؛ یکم اعصام الحق ماسٹرز ٹینس چیمپین شپ (اسلام آباد جولائی '11) تے پاکستان اوپن ٹینس چیمپیئن شپ (کراچی جولائی '09) وِچ خواتین سنگلز چیمپیئن۔

سبا نے کیو ٹی ایف - انٹر کونٹیننٹل ٹینس اوپن (دوحہ، قطر نومبر۔12) وِچ خواتین سنگلز دا اعزاز تے اسمیش ٹینس اکیڈمی چیمپین شپ (دوحہ، قطر مئی 1515) وِچ خواتین دا ڈبلز ٹائٹل وی جِتیا۔ 2012ء وِچ، سبا کوں نیوز ویک پاکستان دی 100 خواتین دی فہرست وِچ شامل کِیتا ڳیا ہئی جیڑھا انّھاں کِیتے اہمیت دا حامل ہئی۔ 2018ء وِچ سبا کوں لندن یونیورسٹی دی 150 سرکردہ خواتین وِچ شامل کِیتا ڳیا جݙݨ خواتین نے برطانیہ وِچ اعلیٰ تعلیم تک رسائی حاصل کِیتی، سبا اِیں فہرست وِچ واحد پاکستانی زنانی ہَن۔ سبا بوسٹن یونیورسٹی وِچ فل برائٹ اسکالر 2013ء وی رہیاں ہِن۔

## حوالے

ونکی:لاہور دے ڄماندرو شخصیتاں
ونکی:ویکی ڈیٹا نال مطابقت رکّھݨ آلی مختصر تفصیل
ونکی:جِین٘دے شخصیّتاں
ونکی:لاہوری شخصیتاں
ونکی:لاہور دے کِھݙار
ونکی:جامعہ لندن دے فضلا
اشنا سہیل

اشنا سہیل (جنم: 26 جون 1993ء، لاہور) اشنا سہیل پاکستان نال تعلق رکھݨ والی ہک زنانی ٹینس کھلاڑی ہِن۔ اشنا 12 دسمبر 2016ء کوں عالمی نمبر 943 دی سنگلز دی بہترین رینکنگ تک پُڄیاں۔ 11 جولائی 2016ء کوں، اوہ ڈبلز رینکنگ وچ دنیا وچ 864ویں درجے تے ہَن۔ فیڈ کپ وچ پاکستان دی طرفوں کھیݙدیاں ہوئیاں، اشنا دی ہار جیت دی اوسط 14-29 ہے ۔

## کَم کار آلی حیاتی
اوہ ٹینس وچ پاکستان دی نمائندگی کریندی ہِن تے آئی ٹی ایف پرو سرکٹ ٹور وچ حصہ گِھندی ہِن۔ سنگلز تے مکس ڈبلز وچ اوہ جنوب ایشیائی کھیل وچ ڈبل برونز میڈلسٹ ہِن، تے سنگلز تے ڈبلز وچ پاکستان دی پہلی عالمی درجہ دی زنانی ٹینس کھلاڑی ہِن 

### 2014ء دا سال
ستمبر 2014ء وچ، سہیل سارہ منصور دے نال ایشین گیمز وچ حصہ گِھدّݨ والی پہلی زنانی ٹینس کھلاڑی بݨ ڳئیں جِہڑیلے انّھاں نے جنوبی کوریا دے شہر انچیون وچ منعقدہ ایشین گیمز وچ حصہ گِھدّا۔ 2015ء وچ انّھاں نے شرم الشیخ فیوچرز وچ ترئے مقابلیاں وچ حصہ گِھدّا تے ترئے وچ سیمی فائنل تک رسائی حاصل کِیتی۔

## حوالے


## ٻاہرلے جوڑ

* 
* 
* 
* 
* Ushna Suhail on Facebook
* Ushna Suhail on Instagram
* Ushna Suhail on YouTube
* Ushna Suhail Official Website
ونکی:اِکویہویں صدی دیاں پاکستانی زنانیاں
ونکی:ویکی ڈیٹا نال مطابقت رکّھݨ آلی مختصر تفصیل
ونکی:جِین٘دے شخصیّتاں
ونکی:لاہوری شخصیتاں
ونکی:پاکستانی ٹینس کِھݙار زنانیاں
نروپما منکڈ

نروپما مانکڈ (جنم: 17 جنوری 1947ء، کراچی، اِیں ویلے پاکستان)

نروپما مانکڈ ہک سابق بھارتی ٹینس کھلاڑی ہِن۔ اوہ جدید دور دی پہلی ہندوستانی زنانی ہِن جیڑھیاں گرینڈ سلیم دے مرکزی ڈرا وچ ٹینس کھیݙیاں۔ نروپما مانکڈ جی وینت دی دھی ہِن، جیڑھے اپݨے وقت وچ ہندوستان دے ٹینس کھلاڑی ہَن۔ انّھاں نے اشوک مانکڈ، جیڑھے سابق ہندوستانی ٹیسٹ کرکٹر ہَن، نال شادی کِیتی۔ انّھاں دا پُتر ہرش مانکڈ ہندوستانی ڈیوس کپ دا کھلاڑی ہے ۔

نروپما مانکڈ نے 1965ء وچ 17 سال دی عمر وچ ایشین زنانیاں ٹینس چیمپئن شپ جِتی ہئی۔ انّھاں نے 1965ء وچ ویمبلڈن جونیئر ایونٹ کھیݙیا تے 1971 وچ تھیوݨ والے مکس ڈبلز ایونٹ وچ آنند امرتراج دی شراکت وچ ݙوجھے راؤنڈ تک پُڄ ڳئیں۔ اوہ 1965ء توں 1978ء دے درمیان ہندوستان دی ٹاپ پوزیشن حاصل کرݨ والی ٹینس کھلاڑی ہَن، تے انّھاں نے اِیں دوران ست واری قومی چیمپئن شپ جِتی۔ انّھاں نے 1980ء وچ ہندوستانی حکومت دی طرفوں ارجن ایوارڈ وی جِتیا ہئی۔ انّھاں دی بہترین درجہ بندی نمبر ایک ہئی تے اوہ ݙو واری ایشین چیمپیئن تے فیڈ کپ پلیئر وی رہی۔

## ILTF کیریئر فائنلز

## حوالے

ونکی:ویکی ڈیٹا نال مطابقت رکّھݨ آلی مختصر تفصیل
ونکی:وِیہویں صدی دیاں بھارتی شخصیتاں
ونکی:جِین٘دے شخصیّتاں
ونکی:وِیہویں صدی دیاں بھارتی زنانیاں
ایمان قریشی

ایمان قریشی (پیدائش: 20 جولائی 1997ء) ہک پاکستانی ٹینس کھلاڑی ہِن جنّھاں کوں پاکستان دی کم عمر ترین ٹینس کھلاڑی ہووݨ دا اعزاز وی حاصل ہِے۔ 

## پس منظر
قریشی 20 مئی 1997ء کوں لاہور وِچ عمیر تے مینا قریشی دے ہاں پیدا تھئیں ہَن۔ ایمان قریشی لاہور گرامر اسکول دی سابقہ طالب علم ہِن تے اسکول دی پڑھائی دے دوران ہی انّھاں نے ٹینس دے مقابلیں وِچ حصہ گِھنݨا شروع کر ݙِتّا تے کئی مقابلے جِت کے اسکول دے نال نال ملک دا ناں وی روشن کِیتا، اوہ کھیل دے نال نال پڑھائی وِچ وی ٻہت چنگی ہَن تے اعلیٰ گریڈ دے نال امتحانات پاس کِیتے۔ 

## کَم کار آلی حیاتی
اوہ نے 10 سال دی عمر وِچ ٹینس کھیڈݨا شروع کِیتا۔ اِیں باصلاحیت ٹینس اسٹار نے 14 ٹورنامنٹ دے تحت ایشیا وِچ تریجھی پوزیشن حاصل کِیتی۔ اِیں کامیابی دے علاوہ، 11 سال دی عمر وِچ، اوہ نے قومی خواتین کپ وِچ پہلا انعام حاصل کِیتا۔ 2008ء وِچ ایمان قریشی نیشنل گورنرز کپ جِتن والی کم عمر ترین کھلاڑی ہَن جیڑھی اِیں مقابلے وِچ حصہ گِھن رہیاں ہَن۔ ایمان قریشی نے نیشنل انڈر 14 چیمپئن شپ جِتی تے نیشنل انڈر 18 چیمپئن شپ وِچ ݙوجھے نمبر تے رہیاں۔ ایمان قریشی نے 2010ء وِچ شام دے دارالحکومت دمشق وِچ منعقدہ اے ٹی ایف چیمپیئن شپ وی جِت گِھدّی ہئی۔ ایمان قریشی نے 2013ء وِچ قازقستان وِچ تے 2015ء وِچ ہندوستانی ٹورنامنٹ وِچ انٹرنیشنل فیڈ کپ وِچ پاکستان دی نمائندگی کِیتی۔ اوہ پاکستان وِچ انڈر 18 دیاں خواتین ٹینس کھلاڑیاں وِچ ݙوجھے نمبر تے ہَن۔ ایمان قریشی اوہ واحد پاکستانی ٹینس کھلاڑی ہَن جنّھاں کوں آل ایشیا ایشین ٹینس فیڈریشن (اے ٹی ایف) چیمپئن شپ وِچ 17ویں نمبر تے رکھیا ڳیا ہئی، ایمان قریشی دے علاوہ 2020ء تئیں اِیہ اعزاز کہیں ٻئی پاکستانی خاتون ٹینس کھلاڑی کوں حاصل نہیں تھی سڳیا۔ اپݨی عمدہ کارکردگی دی وجہ نال اوہ شام دے شہر حلب وِچ اے ٹی ایف ڈبلز چیمپیئن شپ وِچ تریجھی پوزیشن تے رہیاں۔ ایمان قریشی دی درجہ بندی وِچ وادھا کر کے تریجھے درجے وِچ کر ݙِتا ڳیا۔ حلب وِچ سارہ منصور تے اشنا سہیل دے نال مِل کے، ایمان قریشی نے ملائشیا دے شہر کوچنگ وِچ منعقدہ WJT/جونیئر فیڈ کپ 2013ء وِچ بھرپور حصہ گِھدّا۔ 2014ء وِچ ایمان قریشی نے چوتھے سید تجمل عباس میموریل نیشنل رینکنگ ٹینس چیمپئن شپ وِچ ردا خالد کوں ہرا کے جِت گِھدّی۔ پاکستان ٹینس فیڈریشن نے پنج ݙین٘ہ تک ٹرائلز منعقد کرݨ دے بعد، گوواہاٹی، ہندوستان وِچ 6 فروری 2016ء وِچ تھیوݨ والی جنوبی ایشین گیمز کِیتے مرد تے خواتین ٹینس ٹیماں کوں حتمی شکل ݙیوݨ دے بعد خواتین ٹینس کھلاڑیاں دا اعلان کِیتا ڳیا، انّھاں وِچ ایمان قریشی وی جاہ بݨاوݨ وِچ کامیاب رہی۔

## ٻئے شُغل
ٹینس دے علاوہ، قریشی ہک چنگی تیراک ہِن تے انّھاں نے متعدد تیراکی دے مقابلیں وِچ کامیابی وی حاصل کِیتی ہِے۔ اوہ اپݨی صحت تے چستی برقرار رکھݨ کِیتے باسکٹ بال کھیڈݨ پسند کریندیاں ہِن تاکہ چاق تے چوبند تے تندرست تے توانا رہ سڳن۔ تیراکی، باسکٹ بال دے علاوہ اوہ گالف، فٹ بال وی کھیڈین٘دیاں ہَن، ٹینس کھیڈݨ دا آغاز انّھاں نے ٻئے کھیلاں دے مقابلے وِچ ڈیر نال کِیتا۔ 8 سال دی عمر وِچ کوچ بابر دی نگرانی وِچ مین گلبرگ ٹینس کلب وِچ ٹینس کھیڈݨا شروع کِیتا تے ایں کھیل وِچ ناں پیدا کِیتا۔

## حوالے

ونکی:اِکویہویں صدی دیاں پاکستانی زنانیاں
ونکی:ویکی ڈیٹا نال مطابقت رکّھݨ آلی مختصر تفصیل
ونکی:لاہوری شخصیتاں
ونکی:جِین٘دے شخصیّتاں
نادیہ خان (فٹ بالر)

نادیہ خان (اردو: نادیہ خان؛ جنم 27 فروری 2001) ہک فٹبالر ہے جیڑھی ڈونکاسٹر روورز بیلز تے پاکستان دی قومی ٹیم کِیتے فارورڈ دے طور تے کھیݙدی ہے۔ انگلینڈ وِچ جنم گھِدی ہوئی، اوہ بین الاقوامی سطح تے پاکستان دی نمائندگی کریندی ہے۔ خان برطانوی-پاکستانی زنانیاں وِچوں ہک ہے جیڑھیاں پاکستان دی قومی ٹیم کِیتے بین الاقوامی فٹبال کھیݙݨ والیاں پہلیاں وِچوں ہن۔

## کلب کیریئر
خان نے اپݨا فٹبال کیریئر لیڈز یونائیٹڈ دے ریجنل ٹیلنٹ سینٹر توں شروع کِیتا۔ خان نے پہلی وار ڈونکاسٹر روورز بیلز دی شرٹ 2017 وِچ پائی جݙاں اوہ کلب دی ڈویلپمنٹ ٹیم وِچ شامل تھئی۔ 2018 وِچ، اوہ اپݨے ساتھیاں دے نال پہلی ٹیم وِچ شامل تھئی تاکہ ایف اے ویمن نیشنل لیگ ناردرن پریمیئر ڈویژن وِچ حصہ گھِن سڳے۔

اکتوبر 2022 وِچ، خان نے بیلز کِیتے اپݨی 75ویں پہلی ٹیم دی نمائندگی کِیتی۔ اوہ کلب دی سبھ توں وَدھ عرصے تک کھیݙݨ والی کھلاڑی ہئی۔ جنوری 2023 وِچ، اپݨی قومی ٹیم دے نال ٹریننگ دے دوران، اوہ اینٹیریئر کروشیئٹ لگامنٹ (ACL) دی چوٹ دی شکار تھئی۔

جولائی 2024 وِچ، خان نے کراچی سٹی کِیتے دستخط کِیتے۔ اوہ ٹیم دی 2024 نیشنل ویمن فٹبال چیمپئن شپ جِتݨ وِچ مدد کِیتی تے ٹورنامنٹ دی بہترین کھلاڑی قرار ݙتی ڳئی۔ ستمبر 2024 وِچ، اوہ اسٹاکپورٹ کاؤنٹی دے خلاف 3-1 دی شکست توں پہلے بیلز وِچ دوبارہ شامل تھئی۔

## بین الاقوامی کیریئر
خان نے پاکستان دی قومی ٹیم کِیتے اپݨا بین الاقوامی ڈیبیو 7 ستمبر 2022 کوں 2022 ساف ویمن چیمپئن شپ وِچ بھارت دے خلاف 3-0 دی شکست وِچ کِیتا۔ خان نے ٹورنامنٹ وِچ مالدیپ دے خلاف 7-0 دی جِت وِچ چار گول کِیتے۔ اُون٘ہاں نے 53ویں، 78ویں تے 84ویں منٹ وِچ گول کر کے ہیٹ ٹرک مکمل کِیتی تے پھر 89ویں منٹ وِچ چوتھا گول کِیتا۔ چار گول کرݨ نال اوہ پاکستان دی قومی ٹیم دی مشترکہ سبھ توں وَدھ گول کرݨ والی کھلاڑی بݨ ڳئی۔

اوہ 2023 ساف ویمن انٹرنیشنل فرینڈلی ٹورنامنٹ کِیتے پاکستان دی ٹیم وِچ وی شامل ہئی، جیڑھا خُبر، سعودی عرب وِچ تھیا۔ چوٹ دے ہک عرصے دے بعد، خان 2024 ساف ویمن چیمپئن شپ کِیتے قومی ٹیم وِچ واپس آئی۔ اُنّھاں نے پاکستان دے ݙوہاں میچاں وِچ حصہ گھِدا: بھارت دے خلاف 5-2 دی شکست تے فاتح بنگلہ دیش دے خلاف 1-1 دی ڈریا۔

## حوالے

ونکی:جِین٘دے شخصیّتاں
ونکی:پاکستانی فٹ بال کِھݙار زنانیاں
ونکی:ویکی ڈیٹا حوالیاں آلے صفحے
ونکی:ویکی ڈیٹا آلے صفحے
ونکی:ویکی ڈیٹا دے مواد کوں ورتاوݨ آلے صفحے
1502 عیسوی وچ سائنس دی ٹور

## 1502 عیسوی وچ سائنس دی ٹور
1502 عیسوی دا سال جغرافیائی دریافتاں تے تکنیکی ترقی دے حوالے نال اہم ریہا ۔ ایں سال وچ یورپی کھوڄ کاراں نویں جہان (امریکہ) دے کئی حصیاں دی کھوڄ کاری کیتی ، جیندے نال نقشہ سازی تے سمندری سفر وچ اہم تبدیلیاں آئیاں ۔ اوں ویلھے یورپ وچ نشاۃ ثانیہ دا دور عروج تے ہا ، جیندے پاروں سائنسی سوچ تے تجربات کوں ودھارا ملدا پیا ہا ۔ چھاپہ خانہ دی ایجاد نال علم دا پھیلاؤ جاری ہا تے نویاں کتاباں تے سائنسی نظریات عام لوکاں تک پڄدے پئے ہن ۔ 

جغرافیائی دریافتاں وچ 1 جنوری کوں پیڈرو الواریز کابرال دی قیادت وچ پرتگالی کھوڄ کاراں گوانابارا بے ، برازیل وچ سفر کیتا ، اونکوں دریا دا مونہاں سمجھدے ہوئے اونکوں ریو ڈی جنیرو دا ناں ݙتا ۔ 11 مئی کوں کرسٹوفر کولمبس نویں جہان دے چوتھے تے آخری سفر کیتے کیڈیز ، سپین توں روانہ تھیا ۔ 21 مئی کوں پرتگالی جہازران جوآؤ دا نووا غیر آباد جزیرہ سینٹ ہیلینا دریافت کیتا ۔ 14 اگست کوں کولمبس ٹروجیلو وچ لہندا ہے تے ملک کوں 'ہونڈوراس' دا ناں ݙیندا ہے ۔ 18 ستمبر کوں کولمبس کوسٹا ریکا وچ لہندا ہے ۔ امیریگو ویسپوچی نویں جہان دے سفر توں لزبن واپسی تے لورینزو ڈی میڈیچی کوں ہک خط ، منڈس نووس لکھیا ، جیندے وچ اشارہ ݙتا ڳیا کہ جنوبی امریکہ ہک آزاد براعظم تھی سڳدے ۔ کانٹینو پلینیسفیئر پہلا معلوم عالمی نقشہ ہے جیڑھا پرتگالی دریافتاں ݙکھیندے ۔ 

تکنیکی ترقی وچ جرمنی وچ نورمبرگ دے پیٹر ہینلین لوہے دے پرزیاں تے کنڈلی دار اسپرنگز استعمال کر تے ہک پورٹیبل ٹائم پیس بݨایا ، پہلا "نورمبرگ ایگ" ۔ ایں سال وچ پیڈرو نونس (پرتگالی ریاضی دان) تے جورج رینیل (پرتگالی نقشہ نگار) پیدا تھئے ۔ ایں سال وچ تھیوݨ والیاں دریافتاں تے ایجاداں مستقبل دی دنیا تے گہرا اثر پاتا ۔ 

1502 عیسوی وچ تھیوݨ والیاں جغرافیائی دریافتاں تے تکنیکی اڳونہیں انسانی علم تے سفر دے طریقیاں کوں بدل ݙتا ۔ اوں سال وچ رکھیاں ونڄݨ والیاں بنیاداں تے بعد وچ وݙیاں وݙیاں عمارتاں تعمیر تھیاں ۔ ایں سال وچ تھیوݨ والیاں تبدیلیاں انسانی زندگی کوں مزید آسان تے بہتر بݨایا ۔ سائنس تے ٹیکنالوجی دے میدان وچ تھیوݨ والی ہر اڳونہیں انسانی ترقی دا حصہ بݨدی ڳئی ۔ اوں سال وچ تھیوݨ والیاں تبدیلیاں یورپ دی معیشت تے سماجی زندگی تے وی گہرا اثر پاتا ۔
1503 عیسوی وچ سائنس دا سفر

## 1503 عیسوی وچ سائنس دا سفر
1503 عیسوی دا سال سائنس تے ٹیکنالوجی دے میدان وچ کئی اہم واقعات دا سال ہا ۔ ایں سال وچ ایسٹرونومی ، جغرافیائی دریافتاں ، تے جنگی ٹیکنالوجی وچ اہم تبدیلیاں آیاں ۔ یورپ وچ نشاۃ ثانیہ دا اثر ہݨ مزید واضح تھیندا پیا ہا ، جیندے پاروں سائنسی سوچ تے تجربات کوں ودھارا ملدا پیا ہا ۔ اوں ویلھے دے سائنسدان تے کھوڄ کار نویں جہان دی کھوڄ کاری وچ مصروف ہن تے نویں ٹیکنالوجی دی مدد نال جنگی طاقت وچ وادھا کریندے پئے ہن ۔

فلکیات دے میدان وچ 23 جولائی کوں پلوٹو ، نیپچون دے مدار توں ٻاہر نکل ڳیا ، جیڑھا 233 سال تک اوں مدار توں ٻاہر ریہا ۔ اوں ویلھے ایہ ڳالھ معلوم نہ ہئی ۔ جغرافیائی دریافتاں وچ 10 مئی کوں  کرسٹوفر کولمبس  پہلی واری کیمین جزائر ݙٹھے ، اونکوں لاس ٹورٹوگاس دا ناں ݙتا ، اتھاں سمندری کچھویاں دی وݙی تعداد ہئی ۔ اوں ویلھے یورپی کھوڄ کاراں نویں جہان دے کئی حصیاں دی کھوڄ کاری کیتی ، جیندے نال نقشہ سازی تے سمندری سفر وچ اہم تبدیلیاں آیاں ۔

تکنیکی ترقی وچ 21 اپریل کوں سیریگنولا دی جنگ تھئی ، جیندے وچ ہسپانوی فوجاں فرانسیسی فوجاں کوں شکست ݙتی ۔ ایں جنگ کوں تاریخ دی پہلی جنگ سمجھیا ویندا ہے جیڑھی بارود دے چھوٹے ہتھیاراں نال جیتی ڳئی ۔ جولین دا سانگالو ٹسکنی وچ اریززو دی شہر دی دیواراں نویں ٹیکنالوجی نال بݨائیاں ۔ ایں سال وچ 14 دسمبر کوں نوسٹراڈامس پیدا تھیا ، جیڑھا فرانسیسی معالج تے نجومی ہئی ۔

1503 عیسوی وچ تھیوݨ والیاں سائنسی تے تکنیکی اڳونہیں مستقبل دی دنیا تے گہرا اثر پاتا ۔ اوں سال وچ رکھیاں ونڄݨ والیاں بنیاداں تے بعد وچ وݙیاں وݙیاں عمارتاں تعمیر تھیاں ۔ ایں سال وچ تھیوݨ والیاں تبدیلیاں انسانی زندگی کوں مزید آسان تے بہتر بݨایا ۔ سائنس تے ٹیکنالوجی دے میدان وچ تھیوݨ والی ہر اڳونہیں انسانی ترقی دا حصہ بݨدی ڳئی ۔ اوں سال وچ تھیوݨ والیاں تبدیلیاں یورپ دی معیشت تے سماجی زندگی تے وی گہرا اثر پاتا ۔
1504 عیسوی وچ سائنس دی ٹور

## 1504 عیسوی وچ سائنس دی ٹور
1504 عیسوی دا سال سائنس تے ٹیکنالوجی دے میدان وچ اہم واقعات دا سال ہا ۔ ایں سال وچ نقشہ سازی ، جغرافیائی دریافتاں ، تے سائنسداناں دی وفات دے حوالے نال اہم واقعات پیش آئے ۔ اوں ویلھے یورپ وچ نشاۃ ثانیہ دا دور عروج تے ہا ، جیندے پاروں سائنسی سوچ تے تجربات کوں ودھارا ملدا پیا ہا ۔ اوں ویلھے دے سائنسدان تے کھوڄ کار نویں جہان دی کھوڄ کاری وچ مصروف ہن تے نویں ٹیکنالوجی دی مدد نال علم وچ وادھا کریندے پئے ہن ۔

نقشہ سازی دے میدان وچ غالباً پیڈرو رینیل دا اٹلانٹک چارٹ عرض بلد دے پیمانے تے واضح فلور-ڈی-لیس والی ونڈ روز دے نال پہلا معلوم سمندری چارٹ ہے ۔ جغرافیائی دریافتاں وچ 29 فروری کوں  کرسٹوفر کولمبس  اوں رات چندر گرہن دے اپݨے علم دا استعمال کر تے جمیکا دے قبائلی لوکاں کوں سپلائی فراہم کرݨ تے قائل کیتا ۔ 7 نومبر کوں کولمبس اپݨے چوتھے تے آخری سفر توں سپین واپس آیا ، جیندے وچ اوں تے اوندے چھوٹے پتر فرڈیننڈ بیلیز توں پاناما تک وسطی امریکہ دے ساحل دی کھوڄ کاری کیتی ۔ اوں ویلھے یورپی کھوڄ کاراں نویں جہان دے کئی حصیاں دی کھوڄ کاری کیتی ، جیندے نال نقشہ سازی تے سمندری سفر وچ اہم تبدیلیاں آیاں ۔

سائنسداناں دی وفات دے حوالے نال 19 جون کوں برنارڈ والتھر (جرمن فلکیات دان ) تے ڈومینیکو ماریا نووارا دا فیرارا (اطالوی فلکیات دان ) فوت تھئے ۔ ایں سال وچ چارلس ایسٹیئن (فرانسیسی ماہر اناٹومی) پیدا تھیا ۔ اوں ویلھے طب دے میدان وچ وی نویں تحقیق تھیندی پئی ہئی ۔

1504 عیسوی وچ تھیوݨ والیاں سائنسی تے تکنیکی اڳونہیں مستقبل دی دنیا تے گہرا اثر پاتا ۔ اوں سال وچ رکھیاں ونڄݨ والیاں بنیاداں تے بعد وچ وݙیاں وݙیاں عمارتاں تعمیر تھیاں ۔ ایں سال وچ تھیوݨ والیاں تبدیلیاں انسانی زندگی کوں مزید آسان تے بہتر بݨایا ۔ سائنس تے ٹیکنالوجی دے میدان وچ تھیوݨ والی ہر اڳونہیں انسانی ترقی دا حصہ بݨدی ڳئی ۔ اوں سال وچ تھیوݨ والیاں تبدیلیاں یورپ دی معیشت تے سماجی زندگی تے وی گہرا اثر پاتا ۔
1505 عیسوی وچ سائنس دی ٹور

1505 عیسوی وچ سائنس دی ٹور

1505 عیسوی دا سال سائنس تے ٹیکنالوجی دے میدان وچ کئی اہم واقعات دا سال ہا ۔ ایں سال وچ حیاتیات ، جغرافیائی دریافتاں ، ریاضی ، معدنیات تے ٹیکنالوجی وچ اہم تبدیلیاں آیاں ۔ یورپ وچ نشاۃ ثانیہ دا اثر ہݨ مزید واضح تھیندا پیا ہا ، جیندے پاروں سائنسی سوچ تے تجربات کوں ودھارا ملدا پیا ہا ۔ اوں ویلھے دے سائنسدان تے کھوڄ کار نویں جہان دی کھوڄ کاری وچ مصروف ہن تے نویں ٹیکنالوجی دی مدد نال علم وچ وادھا کریندے پئے ہن ۔

حیاتیات دے میدان وچ لیونارڈو ڈا ونچی اپݨا "کوڈیکس آن دی فلائٹ آف برڈز" تیار کیتا ۔ جغرافیائی دریافتاں وچ پرتگالی کوموروس آرکیپیلاگو تک پہنچ ڳئے ۔ برمودا کوں ہسپانوی کھوڄ کار جوآن ڈی برمودیز دریافت کیتا ۔ 1505 یا 1506 وچ پرتگالی کھوڄ کار گونزالو الواریز پہلی واری اوں ڳالھ کوں ݙٹھا جینکوں بعد وچ گوف جزیرے دے ناں نال ڄاݨا ڳیا ۔ اوں ویلھے یورپی کھوڄ کاراں نویں جہان دے کئی حصیاں دی کھوڄ کاری کیتی ، جیندے نال نقشہ سازی تے سمندری سفر وچ اہم تبدیلیاں آیاں ۔

ریاضی دے میدان وچ سکیپیون ڈیل فیرو ڈپریسڈ کیوبک مساوات حل کیتی ۔ معدنیات دے میدان وچ الریچ رولین وون کالو آگسبرگ وچ "این وولجورڈنیٹ انڈ نٹزلچ بوخلین ، وائی مین برگورک زوخن انڈ فنڈن سول" شائع کیتا ، جیڑھا جرمنی وچ کان کنی دا پہلا سائنسی علاج ہے ۔ ٹیکنالوجی دے میدان وچ وہیل لاک گن دا پہلا معلوم حوالہ ملدا ہے ۔ ایں سال وچ 20 مئی کوں لیوینس لیمنیس (ڈچ معالج) تے جیووان باٹسٹا بیلاسو (اطالوی کریپٹولوجسٹ) پیدا تھئے ۔ گبریل زربی (ورونیز جیرونٹولوجسٹ) فوت تھیا ۔

1505 عیسوی وچ تھیوݨ والیاں سائنسی تے تکنیکی اڳونہیں مستقبل دی دنیا تے گہرا اثر پاتا ۔ اوں سال وچ رکھیاں ونڄݨ والیاں بنیاداں تے بعد وچ وݙیاں وݙیاں عمارتاں تعمیر تھیاں ۔ ایں سال وچ تھیوݨ والیاں تبدیلیاں انسانی زندگی کوں مزید آسان تے بہتر بݨایا ۔ سائنس تے ٹیکنالوجی دے میدان وچ تھیوݨ والی ہر اڳونہیں انسانی ترقی دا حصہ بݨدی ڳئی ۔ اوں سال وچ تھیوݨ والیاں تبدیلیاں یورپ دی معیشت تے سماجی زندگی تے وی گہرا اثر پاتا ۔
1506 عیسوی وچ سائنس دی ٹور

1506 عیسوی وچ سائنس دی ٹور

1506 عیسوی دا سال سائنس تے ٹیکنالوجی دے میدان وچ اہم واقعات دا سال ہا ۔ ایں سال وچ ایسٹرونومی ، جغرافیائی دریافتاں ، تے  کرسٹوفر کولمبس  دی وفات دے حوالے نال اہم واقعات پیش آئے ۔ اوں ویلھے یورپ وچ نشاۃ ثانیہ دا دور عروج تے ہا ، جیندے پاروں سائنسی سوچ تے تجربات کوں ودھارا ملدا پیا ہا ۔ اوں ویلھے دے سائنسدان تے کھوڄ کار نویں جہان دی کھوڄ کاری وچ مصروف ہن تے نویں ٹیکنالوجی دی مدد نال علم وچ وادھا کریندے پئے ہن ۔

فلکیات دے میدان وچ ممکنہ طور تے نکولس کوپرنیکس "ڈی ریولوشنبس اوربیم کولیستیم" لکھݨا شروع کیتا ۔ اوں 1514 توں پہلے اوں معاملے وچ دلچسپی رکھݨ والے ٻئے سائنسداناں کوں ہک خلاصہ ، کمنٹریولس بھیڄیا تے سمجھیا ویندا ہے کہ "ڈی ریولوشنبس" 1530 وچ مکمل کر گھدا ہا ، پر 1543 توں پہلے شائع کرݨ توں ہچکچایا ، جیڑھا اوندے مرݨ دا سال ہا ۔ اوں ویلھے ایسٹرونومی دے میدان وچ نویں نظریات پیش تھیندے پئے ہن ، جیندے نال کائنات دے بارے وچ علم وچ وادھا تھیا ۔

جغرافیائی دریافتاں وچ پرتگالی جہازران ٹریسٹیو دا کونہا ٹرسٹن دا کونہا دے جزیرے ݙٹھے ۔ اوں ویلھے یورپی کھوڄ کاراں نویں جہان دے کئی حصیاں دی کھوڄ کاری جاری رکھی ، جیندے نال نقشہ سازی تے سمندری سفر وچ اہم تبدیلیاں آیاں ۔ 20 مئی کوں  کرسٹوفر کولمبس  (اطالوی کھوڄ کار) فوت تھیا ۔ کولمبس دی وفات نال نویں جہان دی کھوڄ کاری دے دور وچ ہک اہم باب بند تھیا ۔

1506 عیسوی وچ تھیوݨ والیاں سائنسی تے تکنیکی اڳونہیں مستقبل دی دنیا تے گہرا اثر پاتا ۔ اوں سال وچ رکھیاں ونڄݨ والیاں بنیاداں تے بعد وچ وݙیاں وݙیاں عمارتاں تعمیر تھیاں ۔ ایں سال وچ تھیوݨ والیاں تبدیلیاں انسانی زندگی کوں مزید آسان تے بہتر بݨایا ۔ سائنس تے ٹیکنالوجی دے میدان وچ تھیوݨ والی ہر اڳونہیں انسانی ترقی دا حصہ بݨدی ڳئی ۔ اوں سال وچ تھیوݨ والیاں تبدیلیاں یورپ دی معیشت تے سماجی زندگی تے وی گہرا اثر پاتا ۔
ڈیانا بیگ

ڈیانا بیگ (پیدائش: 15 اکتوبر 1995ء، گلگت بلتستان) ڈیانا بیگ ہک پاکستانی زنانی کرکٹر تے فٹ بالر ہِن۔ بیگ کوں 2013 ویمن کرکٹ ورلڈ کپ تے 2016 آئی سی سی ویمن ورلڈ ٹی ٹوئنٹی وچ پاکستان ٹیم وچ شامل کِیتا ڳیا ہئی  ۔ اوہ باسکٹ بال، فٹ بال تے والی بال وی کھیݙدی ہِن ۔

## ابتدائی حیاتی
ڈیانا بیگ ہنزہ وچ پیدا تھئیں۔ اوہ اسماعیلی مذہب دے اعتدال پسند فرقے نال تعلق رکھدی ہِن۔ انّھاں دی کھیلاں وچ دلچسپی اسٹریٹ کرکٹ تے فٹ بال توں شروع تھئی ۔ اوہ لاہور یونیورسٹی برائے زنانیاں وچ تعلیم حاصل کریندی پئی ہِن۔

## کَم کار آلی حیاتی
بیگ نے اپݨے کیریئر دا آغاز 2010 وچ کِیتا، جِہڑیلے انّھاں نے گلگت بلتستان ویمن کرکٹ ٹیم دی قیادت کیتی۔ انّھاں کوں 2012 وچ پاکستان دی اے ٹیم تے 2013 وچ مکمل قومی ٹیم دے اسکواڈ کِیتے منتخب کِیتا ڳیا ہئی۔

انّھاں نے 2015 وچ بنگلہ دیش دے خلاف بین الاقوامی کرکٹ وچ قدم رکھا۔

ڈیانا دا آغاز اتفاق نال فٹ بال وچ تھیا۔ جِہڑیلے ٹیم وچ کھلاڑیاں دی کمی ہئی تاں اوہ پاکستان فٹ بال ٹیم کِیتے منتخب تھی ڳئیں۔

زنانیاں دے کرکٹ ورلڈ کپ وچ بھارت دے خلاف ون ڈے وچ انّھاں دی بولنگ تے فیلڈنگ دی کارکردگی متاثر کن رہی تے مبصرین وچوں ہک ایان بشپ نے انّھاں دی تعریف کیتی۔ اوہ کائنات امتیاز دی جگہ ٹیم وچ آئیاں تے انّھاں نے فوری طور تے انموینسر دے نال ہک اہم وکٹ سمریتی ماندھنا کوں آؤٹ کر کے ہک اثر مرتب کِیتا۔

اکتوبر 2018 وچ انّھاں کوں ویسٹ انڈیز وچ 2018 آئی سی سی ویمن ورلڈ ٹی ٹوئنٹی ٹورنامنٹ کِیتے پاکستان دی ٹیم وچ شامل کِیتا ڳیا ہئی  ۔ جنوری 2020 وچ، انّھاں کوں آسٹریلیا وچ تھیوݨ والے 2020 آئی سی سی ویمن ٹی 20 ورلڈ کپ کِیتے پاکستان دی ٹیم وچ شامل کِیتا ڳیا ہئی۔

## حوالے

ونکی:پاکستانی فٹ بال کِھݙار زنانیاں
ونکی:پاکستانی کرکٹ کِھݙار زنانیاں
ونکی:جِین٘دے شخصیّتاں
ونکی:اسلام آباد دیاں شخصیتاں
ونکی:اسلام دے مہان٘درے زنانیاں
ونکی:اسلام آباد دے کِھݙار
ونکی:اسلام آباد دے ڄمان٘درو